സിബിഐക്ക് അനുമതി : സംസ്ഥാനങ്ങള്ക്ക് പൂര്ണ അധികാരമില്ല : കേന്ദ്രം ന്യൂഡല്ഹി സിബിഐ അന്വേഷണത്തിനുള്ള അനുമതി പിന്വലിക്കാന് സംസ്ഥാനങ്ങള്ക്ക് പൂര്ണ അധികാരമില്ലെന്ന് കേന്ദ്രസര്ക്കാര്. ഡല്ഹി പൊലീസ് സ്പെഷ്യല് എസ്റ്റാബ്ലിഷ്മെന്റ് ആക്ട് ഡിഎസ്പിഇ ആറാം വകുപ്പിന് വിരുദ്ധമായി സിബിഐക്ക് അന്വേഷണഅനുമതി പിന്വലിക്കാന് സംസ്ഥാനങ്ങള്ക്കാകില്ലെന്ന് കേന്ദ്രം സുപ്രീംകോടതിയില് വാദിച്ചു. നേരത്തേ നല്കിയ അന്വേഷണാനുമതി പിന്വലിക്കാനോ ഒരു കേസിലും നല്കാതിരിക്കാനോ സംസ്ഥാനങ്ങള്ക്ക് അധികാരമില്ല. ഓരോ കേസിന്റെയും സ്വഭാവം പരിശോധിച്ചശേഷം അനുമതി നല്കുന്നതില് സംസ്ഥാനങ്ങള്ക്ക് തീരുമാനമെടുക്കാം. നല്കുന്നില്ലെങ്കില് കൃത്യമായ കാരണം ഉന്നയിക്കണമെന്നും കേന്ദ്രം സത്യവാങ്ങ്മൂലത്തില് പറഞ്ഞു. ബംഗാളില് തെരഞ്ഞെടുപ്പിനെ തുടര്ന്നുണ്ടായ അക്രമങ്ങളെക്കുറിച്ചുള്ള സിബിഐ അന്വേഷണത്തിനെതിരെ സംസ്ഥാന സര്ക്കാര് സുപ്രീംകോടതിയില് ഫയല് ചെയ്ത സ്യൂട്ടിലാണ് കേന്ദ്രംനിലപാടറിയിച്ചത്. കേന്ദ്രസര്ക്കാര് നിലപാട് പരിശോധിച്ചശേഷം വാദംകേള്ക്കല് തുടരാമെന്ന് ജസ്റ്റിസ് എല് നാഗേശ്വരറാവു അധ്യക്ഷനായ ബെഞ്ച് അറിയിച്ചു.